google/wiki40b huggingface dataset:
कॉन-टिकी

पिछली शताब्दी में अनेकों तरह से यात्रायें की गयीं पर कॉन-टिकी (Kon-Tiki) अभियान, शायद सबसे अनूठी तरह से की गयी यात्रा है। 
१९४७ में छ: व्यक्तियों द्वारा आदियुग की तरह बालसा लकड़ी से बनी नाव पर, समुद्र में ३७७० नॉटिकल मील (६९८० किलोमीटर) लम्बी की गयी यात्रा है। इसका नेतृत्व, थूर हायरडॉह्ल (Thor Heyerdahl) ने किया था। इसे कॉन-टिकी अभियान कहा गया क्योंकि नाव का नाम कॉन-टिकी था।

अभियान का कारण

थूर हायरडॉह्ल (Thor Heyerdahl) यह सिद्ध करना चाहता था कि पॉलीनीसियन (Polynesia) द्वीपों में दो तरह के लोग आये हैं: एक दक्षिण पूर्वी से और दूसरे दक्षिण अमेरिका से। इस बात का कोई सबूत नहीं था कि दक्षिण अमेरिका से कोई इन द्वीप समूह में आया था, या इस तरह से उस समय कोई यात्रा की जा सकती थी। थॉर ने यह सिद्ध करने के लिये उसी तरह से यात्रा करने की ठानी जैसे कि २०० साल पहले की गयी होगी।

कॉन-टिकी (Kon-Tiki) पुस्तक

थूर हायरडॉह्ल ने अपनी बात सिद्घ करने के लिए आदियुगीन बालसा लकड़ी का बेड़ा (raft) बनाया। इसका नाम, दक्षिण अमेरिका में पुराने समय में प्रचलित सूर्य देवता के नाम पर कॉन-टिकी रखा गया। थौर अपने पांच अन्य साथियों के साथ, उसी के ऊपर, २८ अप्रैल १९४७ को पेरू से पॉलीनीसियन द्वीपों के लिए चल दिये। इसी नाव पर, उन्होने समुद्र में ३७७० नॉटिकल मील (६९८० किलोमीटर) लम्बी यात्रा की। 'कॉन-टिकी' (Kon-Tiki) पुस्तक में इस यात्रा का विवरण है। 
बालसा लकड़ियों से बेड़े को बनाने में कोई नयी तकनीक नहीं प्रयोग की गयी थी। इसमें नये युग के समान में केवल एक रेडियो सेट था जिससे वे दुनिया से सम्पर्क कर सकते थे। इसके अतिरिक्त आधुनिक युग का कोई सामान नहीं था। उन्होंने यह यात्रा उसी तरह से की जैसे पुराने समय में शायद की गयी होगी। रास्ते के लिये उनके पास २५० लीटर पानी, बांस की ट्यूब में था। खाने के लिये लौकी, कद्दू, नारियल, शकरकन्द और अन्य फल थे। रास्ते में उन्होंने मछलियां भी पकड़ीं। उन्होंने प्रतिदिन ५०-६० मील की दूरी तय की। 
पॉलीनिसयन द्वीप में, सबसे पहले उन्हें पुलक Puka-Puka (पुका-पुका) नामक प्रवालद्वीप दिखायी पड़ा। ४ अगस्त को Angatan द्वीप के लोगों से संबंध स्थापित हुआ पर वे उस पर उतर नहीं पाये। Tumotus द्वीप समूह, पालीनोसिया का हिस्सा है। Raroia द्वीप, इसी समूह का द्वीप है। ७ अगस्त को Raroia के पास चट्टान से टकरा गये और वहीं उतर गये। 
क्या इस यात्रा ने यह सिद्घ कर दिया कि पालीनेसियन द्वीपों पर सभ्यता दक्षिण अमेरिका से भी आयी ? 
इस अभियान में यह तो सिद्घ हो गया कि दक्षिण अमेरिका से पॉलीनोसियन द्वीपों तक समुद्र यात्रा हो सकती थी पर इससे यह नहीं सिद्घ हो पाया कि पॉलीनोसिया में लोग दक्षिण अमेरिका से आये। पॉलीनोसिया पर रहने वालों के डी.एन.ए. टेस्ट से यही पता चलता है कि यहां पर लोग दक्षिणी पूर्वी एशिया से आये और वैज्ञानिक इसी को सही मानते हैं। 
इस पुस्तक का ५० भाषाओं में अनुवाद हुआ है और इस अभियान पर एक वृत्तचित्र बना है। जिसे १९५१ में आकदमी पुरुस्कार भी मिला है। नॉरवे में इसी पर कॉन-टिकी संग्रहालय भी बनाया गया है जिसमें अभियान से सम्बन्धी सारी जानकारी है। 
इस यात्रा ने लोगों के बीच मानव-शास्त्र के प्रति जागरूकता उठायी लोगों को इस तरह की और यात्रा करने के लिये प्रेरित किया। यह विवरण जोखिम, उत्साह और अपने आत्म विश्वास की अपनी मिसाल है। यह सब पुस्तक में बहुत अच्छी तरह से बताया गया है।
वसीर

वसीर एक जाट गोत्र है। इस गोत्र के लोग मुख्यतः पाकिस्तान के पंजाब प्रान्त में निवास करते हैं।
बाग़ान

बाग़ान (plantation) ऐसा भूक्षेत्र या जलक्षेत्र होता है जहाँ व्यापारिक ध्येय से एक ही प्रकार के पौधे की कृषि करी जाए। विश्व में कपास, चाय, फल, कॉफ़ी, ईख, रबड़, इत्यादि के बाग़ान मिलते हैं। अक्सर यह किसी स्थान की प्राकृतिक परिस्थितियों का लाभ उठाने के लिए स्थापित करे जाते हैं। मसलन भूमि, वर्षा और तापमान के अनुकूल होने के कारण भारत के असम राज्य में चाय, संयुक्त राज्य अमेरिका के कैलीफ़ोर्निया राज्य में बादाम और फ़िलिपीन्ज़ के बिकोल क्षेत्र में नारियल के बाग़ान लगे हुए हैं। कुछ स्थानों पर लकड़ी के लिए काटे जाने वाले वृक्षों के बाग़ान भी लगाए जाते हैं, मसलन भारत में इस प्रयोग के लिए शीशम के कई बाग़ान हैं।
राणा पूंजा

भीलू राणा : इतिहास में उल्लेख है कि राणा पूंजा भील का जन्म मेरपुर के मुखिया दूदा होलंकी के परिवार में हुआ था। उनकी माता का नाम केहरी बाई था, उनके पिता का देहांत होने के पश्चात 15 वर्ष की अल्पायु में उन्हें मेरपुर का मुखिया बना दिया गया। यह उनकी योग्यता की पहली परीक्षा थी, इस परीक्षा में उत्तीर्ण होकर वे जल्दी ही ‘भोमट के राजा’ बन गए। अपनी संगठन शक्ति और जनता के प्रति प्यार-दुलार के चलते वे वीर भील नायक बन गए, उनकी ख्याति संपूर्ण मेवाड़ में फैल गई।
इस दौरान 1576 ई. में मेवाड़ में मुगलों का संकट उभरा। इस संकट के काल में महाराणा प्रताप ने भील राणा पूंजा का सहयोग मांगा। ऐसे समय में भील मां के वीर पुत्र राणा पूंजा ने मुगलों से मुकाबला करने के लिए मेवाड़ के साथ अपने दल के साथ खड़े रहने का निर्णय किया। महाराणा को वचन दिया कि राणा पूंजा और मेवाड़ के सभी भील भाई मेवाड़ की रक्षा करने को तत्पर है। इस घोषणा के लिए महाराणा ने पूंजा भील को गले लगाया और अपना भाई कहा। 1576 ई. के हल्दीघाटी युद्ध में पूंजा भील ने अपनी सारी ताकत देश की रक्षा के लिए झोंक दी।
हल्दीघाटी के युद्ध के अनिर्णित रहने में गुरिल्ला युद्ध प्रणाली का ही करिश्मा था जिसे पूंजा भील के नेतृत्व में काम में लिया गया। इस युद्ध के बाद कई वर्षों तक मुगलों के आक्रमण को विफल करने में भीलों की शक्ति का अविस्मरणीय योगदान रहा है तथा उनके वंश में जन्मे वीर नायक पूंजा भील के इस युगों-युगों तक याद रखने योग्य शौर्य के संदर्भ में ही मेवाड़ के राजचिन्ह में भील प्रतीक अपनाया गया है।

अन्य महत्वपूर्ण

एकलव्य
राजा मांडलिक
टंट्या भील
राजा धन्ना भील
वेगडाजी भील
राजा कोटिया भील
मनोहरथाना
तगाराम भील
नानक भील
घटोत्कच गुप्त

परिचय

घटोत्कच (300-319 ई.) गुप्त काल में श्रीगुप्त का पुत्र और उसका उत्तराधिकारी था। लगभग 280 ई. में श्रीगुप्त ने घटोत्कच को अपना उत्तराधिकारी बनाया था। घटोत्कच तत्सामयिक शक साम्राज्य का सेनापति था। उस समय शक जाति ब्राह्मणों से बलपूर्वक क्षत्रिय बनने को आतुर थी। घटोत्कच ने 'महाराज' की उपाधि को धारण किया था।
शक राज परिवार तो क्षत्रियत्व हस्तगत हो चला था, किन्तु साधारण राजकर्मी अपनी क्रूरता के माध्यम से क्षत्रियत्व पाने को इस प्रकार लालायित हो उठे थे, कि उनके अत्याचारों से ब्राह्मण त्रस्त हो उठे।
ब्राह्मणों ने क्षत्रियों की शरण ली, किन्तु वे पहले से ही उनसे रुष्ट थे, जिस कारण ब्राह्मणों की रक्षा न हो सकी।
ठीक इसी जाति-विपणन में पड़कर एक ब्राह्मण की रक्षा हेतु घटोत्कच ने 'कर्ण' और 'सुवर्ण' नामक दो शक मल्लों को मार गिराया।
यह उनका स्पष्ट राजद्रोह था, जिससे शकराज क्रोध से फुँकार उठे और लगा, मानों ब्राह्मण और क्षत्रिय अब इस धरती से उठ जायेंगे।
घटोट्कच का शासनकाल चौथी शती के प्रथम और द्वितीय दशकों में रखा जा सकता है। घटोत्कचगुप्त नामक एक शासक की कुछ मुहरें वैशाली से प्राप्त हुई हैं और विसेंट स्मिथ तथा ब्लाख जैसे कुछ विद्वान् इन मुहरों को गुप्तपुत्र घटोत्कचगुप्त का ही मानते हैं। सेंट पीटर्सवर्ग के संग्रह में एक ऐसा सिक्का मिला है, जिस पर एक ओर राजा का नाम 'घटो-गुप्त' तथा दूसरी और 'विक्रमादित्य' की उपाधि अंकित है। प्रसिद्ध मुद्राशास्त्री एलेन ने इस सिक्के का समय ५०० ई. के आसपास निश्चित किया है। इस तथा कुछ अन्य आधारों पर वि. प्र. सिन्हा ने वैशाली की मुहरों तथा उपर्युक्त सिक्केवाले घटोत्कचगुप्त को कुमारगुप्त का एक पुत्र माना है, जिसने उसकी मृत्यु के बाद अपनी स्वतंत्रता घोषित कर दी थी। कुमारगुप्त के जीवित रहते सभवत: यही घटोत्कचगुप्त मध्यप्रदेश के एरण का प्रांतीय शासक था। उसका क्षेत्र वहाँ से ५० मील उत्तर-पश्चिम तुंबवन तक फैला हुआ था, जिसकी एक चर्चा एक गुप्त अभिलेख में हुई है।
घटोत्कच के काल की कुछ मुद्राएँ ऐसी मिली हैं, जिन पर 'श्रीघटोत्कचगुप्तस्य' या केवल 'घट' लिखा है।

‘मधुमती’ नामक क्षत्रिय कन्या से घटोत्कच का पाणिग्रहण (विवाह) हुआ था।
लिच्छिवियों ने घटोत्कच को शरण दी, साथ ही उनके पुत्र चंद्रगुप्त प्रथम के साथ अपनी पुत्री कुमारदेवी का विवाह भी कर दिया।
प्रभावती गुप्त के पूना एवं रिद्धपुर ताम्रपत्र अभिलेखों में घटोच्कच को गुप्त वंश का प्रथम राजा बताया गया है।
इसका राज्य संभवतः मगध के आसपास तक ही सीमित था।
महाराज घटोत्कच ने लगभग 319 ई. तक शासन किया था। 
इस राजा को पहला शासक माना जाता है
उमियम झील

मान्यता

यह एक मानव निर्मित झील है जो अमेरिकी समोआ सैन मैरिनो या बरमूडा की झील से भी बड़ी है। उमियम का शाब्दिक अनुवाद है उम अर्थात बड़ा या अधिक और यम अर्थात जल, यानि बड़ा या अधिक जल। एक अन्य मान्यता अनुसार इसका शाब्दिक अनुवाद आँसू के पानी है। कहते हैं यहाँ पर दो बहने स्वर्ग से उतर कर यहाँ आई थी, यात्रा के दौरान एक बहन खो गई और दूसरी बहन इतनी दुखी हो गई थी कि जब वह मेघालय पहुंचती हैं तो उसके आँसू बहने बंद नहीं होते। माना जाता हे की उसके आँसू से इस झील का गठन हुआ।

आवागमन

उमियम झील शिलांग से लगभग १७ किमी की दूरी पर स्थित है; इसलिए, यह सड़क द्वारा आसानी से सुलभ है। निकटतम रेलवे स्टेशन [[गुवाहाटी रेलवे स्टेशन|]]  और हवाई अड्डा शिलांग में है, शिलांग पहुँचने के बाद पर्यटक यहां से टैक्सी या कैब ले सकते हैं।
नागार्जुन (रसायनशास्त्री)

नागार्जुन भारत के धातुकर्मी एवं रसशास्त्री (alchemist) थे।इनका जन्म महाकौशल मे हुआ था जिसकी राजधानी श्रीपुर था जिसे वर्तमान मे छत्तीसगढ कहते है तथा श्रीपुर को सिरपुर कहते है जो की महासमुन्द जिले मे आता है।श्रीपुर प्राचीन काल मे वैभव की नगरी  कहलाती थी अभी के समय वहा उत्खनन मे प्राचीन बौद्ध विहार होने के साक्ष्य मिले है। विदर्भ और महकौसल की सीमा एक दूसरे के साथ मिलती थी इनका जन्म 50ईपू से 120 ई तक माना जाता है चीनी यात्री ह्वेनसाग कुछ दुरी पर स्थित तुरतुरिया जाने का प्रामाण मिलता है।चीनी और तिब्बती साहित्य के अनुसार वे 'वैदेह देश'  (विदर्भ) में जन्मे थे और पास के सतवाहन वंश द्वारा शासित क्षेत्र में चले गये थे। इसके अलावा इतिहास में महायान सम्प्रदाय के दार्शनिक नागार्जुन तथा  रसशास्त्री नागार्जुन  में भी भ्रम की स्थिति बनी रहती है। महाराष्ट्र के नागलवाडी ग्राम में उनकी प्रयोगशाला होने के प्रमाण मिले हैं। कुछ प्रमाणों के अनुसार वे 'अमरता' की प्राप्ति की खोज करने में लगे हुए थे और उन्हें पारा तथा लोहा के निष्कर्षण का ज्ञान था।
द्वितीयक साहित्य में भी रसशास्त्री नागार्जुन के बारे में बहुत ही भ्रम की स्थिति है। पहले माना जाता था कि रसरत्नाकर नामक प्रसिद्ध रसशास्त्रीय ग्रन्थ उनकी ही रचना है किन्तु १९८४ के एक अध्ययन में पता चला कि रसरत्नाकर की पाण्डुलिपि में एक अन्य रचनाकार (नित्यानन्द सिद्ध) का नाम आया है।

परिचय

नागार्जुन का जन्म सन् ९३१ में गुजरात में सोमनाथ के निकट दैहक नामक किले में हुआ था। वह रसायनज्ञ आर्थत कीमियागर थे। लोग उनके बारे में ढ़ेर सारी कहानियां कहते थे। उससे उन्हें कभी व्याकुलता या परेशानी नहीं हुई थी। इस लोक-विश्वास को कि वह भगवान के संदेशवाहक हैं, रसरत्नाकर नामक पुस्तक लिख कर पुष्ट कर दिया। यह पुस्तक उनके और देवताओं के बीच बातचीत की शैली में लिखी गई थी। रसरत्नाकर में रस (पारे के यौगिक) बनाने के प्रयोग दिए गये हैं। इसमें देश में धातुकर्म और कीमियागरी के स्तर का सर्वेक्षण भी दिया गया था। इस पुस्तक में चांदी, सोना, टिन और तांबे की कच्ची धातु निकालने और उसे शुद्ध करने के तरीके भी बताये गए हैं।
पारे से संजीवनी और अन्य पदार्थ बनाने के लिए नागार्जुन ने पशुओं और वनस्पति तत्वों और अम्ल और खनिजों का भी इस्तेमाल किया। हीरे, धातु और मोती घोलने के लिए उन्होंने वनस्पति से बने तेजाबों का सुझाव दिया। उसमें खट्टा दलिया, पौधे और फलों के रस थे। उन्होंने और पहले के कीमियागरों ने जिन उपकरणों का इस्तेमाल किया था उसकी सूची भी पुस्तक में दी गई है। आसवन (डिस्टीलेशन), द्रवण (लिक्वीफेक्शन), उर्ध्वपातन (सबलीमेशन) और भूनने के बारे में भी पुस्तक मे वर्णन है। पुस्तक में विस्तारपूर्ण दिया गया है कि अन्य धातुएं सोने में कैसे बदल सकती हैं। यदि सोना न भी बने रसागम विशमन द्वारा ऐसी धातुएं बनाई जा सकती हैं जिनकी पीली चमक सोने जैसी ही होती थी। हिंगुल और टिन जैसे केलमाइन से पारे जैसी वस्तु बनाने का तरीका दिया गया है।
नागार्जुन ने सुश्रुत संहिता के पूरक के रूप में 'उत्तर तन्त्र' नामक पुस्तक भी लिखी। इसमें दवाइयां बनाने के तरीके दिये गये हैं। आयुर्वेद की एक पुस्तक `आरोग्यमंजरी' भी लिखी। उनकी अन्य पुस्तकें है- कक्षपूत तन्त्र, योगसर और योगाष्टक।
बीजिंग उपभाषा

दूसरी मंदरिन उपभाषाओं से पारस्परिक सुगमता

कई डंगन भाषियों का कहना है कि जो लोग बीजिंग उपभाषा बोलते हैं वे डंगन भाषा को समझ सकते हैं, परंतु डंगन लोग को बीजिंग उपभाषा समझ में नहीं आती।
लातूर जिला

राजनीति

महाराष्ट्र के पूर्व मुख्यमंत्री श्री विलासराव देशमुख लातूर मतदारसंघ से चुन कर आए थे। लातूर मतदारसंघ से ही चुन कर आये केशवरावजी सोनवणे महाराष्ट्र राज्य के सहकार मंत्री थे। वे दो बार लातुर से, और दो बार औसा विधानसभा से, ऐसे कुल चार बार महाराष्ट्र की विधानसभा के विधायक रह चुके थे। स्व वैकुंठ मेहताजी ने उनके सहकार क्षेत्र के योगदान के लिये उनका "सहकार महर्षि" की पदवी देकर उनका गौरव किया था।
इकोकार्डियोग्राफी

प्रयोजन

इकोकार्डियोग्राफी का इस्तेमाल हृदय रोगों के निदान में किया जाता है। वास्तव में, यह एक दिल की बीमारी के लिए सबसे व्यापक रूप से इस्तेमाल किये जाने वाले नैदानिक परीक्षणों में से एक है। ह्रदय, उसकी शक्ल, उसका आकार, उसकी पम्पिंग क्षमता और स्थान तथा इसके ऊतकों के लिए किसी भी सीमा तक क्षति, सहित यह उपयोगी जानकारी की बहुलता प्रदान कर सकता है। यह विशेष रूप से हृदय वाल्व के रोगों का आकलन करने के लिए उपयोगी है। यह न केवल डॉक्टरों को दिल के वाल्व का मूल्यांकन करने की अनुमति देता है, बल्कि यह आंशिक रूप से बंद हृदय वाल्व के माध्यम से रक्त के पश्चगामी प्रवाह, जिसे कपाटों से रक्तवमन (regurgitation) के रूप में जाना जाता है, के रूप में रक्त के प्रवाह के पैटर्न में असामान्यताएं भी पहचान सकता है। दिल की दीवार की गति का आकलन करके, इकोकार्डियोग्राफी हृद्धमनी (कोरोनरी) की बीमारी की उपस्थिति का पता लगाने और गंभीरता का आकलन करने में मदद कर सकती हैं, साथ ही सीने में कोई भी दर्द का दिल की बीमारी से संबंधित है इसका भी पता लगाने में मदद करती है। इकोकार्डियोग्राफी हाइपरट्रोफिक कार्डियोमायोपैथी का पता लगाने में पता भी मदद कर सकती है। इकोकार्डियोग्राफी से सबसे बड़ा लाभ यह है कि यह अनाक्रामक (noninvasive) है, इसमें (शामिल नहीं है) त्वचा को तोड़ने या शरीर के क्षिद्रों में प्रवेश) और कोई ज्ञात जोखिम या साइड इफेक्ट भी नहीं है।

ट्रांसथोरासिक (परावक्षीय) इकोकार्डियोग्राम

एक मानक इकोकार्डियोग्राम ट्रांसथोरासिक इकोकार्डियोग्राम (TTE), या कार्डियाक अल्ट्रासाउंड के रूप में भी जाना जाता है। इस मामले में, इकोकार्डियोग्राफी ट्रांसडूसर (या जांच-यंत्र) को सीने की दीवार (या सीने पर स्थापित किया जाता है और सीने की दीवार के माध्यम से छवियां ली जाती हैं। यह दिल के समग्र स्वास्थ्य के लिए एक गैर-नुकसानदेह (नॉन-इनवेसिव), बेहद सटीक और त्वरित आकलन है।

ट्रन्सेसोफेगेयल इकोकार्डियोग्राफी

यह इकोकार्डियोग्राम के निष्पादन का एक विकल्प तरीका है। एक विशेष जांच युक्त अल्ट्रासाउंड (transducer) टिप मरीज की घुटकी में पारित किया जाता है। इससे छवि और डॉपलर मूल्यांकन को दर्ज किया जा सकता है। इसे ट्रन्सेसोफेगेयल (transesophageal) इकोकार्डियोग्राम या टीओई (TOE) (संयुक्त राज्य अमेरिका में टीईई (TEE)) के रूप में जाना जाता है।

3 आयामी इकोकार्डियोग्राफी

अब 3-D इकोकार्डियोग्राफी संभव है, जिसमे और अल्ट्रासाउंड जांच के प्रयोग के साथ ट्रांसड्यूसर्स की एक सरणी के साथ एक उचित प्रसंस्करण प्रणाली प्रयुक्त होती है। यह, हृदय विकृतिविज्ञान के संरचनात्मक मूल्यांकन को विस्तृत तरीके से सक्षम बनाता है, विशेष रूप से वाल्वुलर दोष और कार्डियोमायोपैथीज को।  3 डी इकोकार्डियोग्राफी अनंत सतहों (infinite planes) पर आभासी ह्रदय की शारीरिक संरचना को खण्डों में उपयुक्त ढंग से विभक्त करने और शारीरिक संरचनाओं की 3-आयामी छवियों के जरिये जन्मजात विकृत दिल को समझने की अद्वितीय क्षमता प्रदान करती है। रीयल टाइम 3 आयामी इकोकार्डियोग्राफी का इस्तेमाल दाहिनी वेंट्रिकुलर इंडोमायोकर्दिअल बायोप्सी के दौरान बायोप्पटोम्स के सही स्थान का मार्गदर्शन करने के लिए किया जा सकता.
भूसांख्यिकी

भूसांख्यिकी भूगोल की वह परिवर्धित शाखा है, जो भौगोलिक प्रतिरूपों की सांख्यिकीय व्याख्या एक जी आई एस प्लेटफोर्म पर करती है।
ताजिकिस्तान की संस्कृति

ताजिकिस्तान की संस्कृति कई हज़ार वर्षों से विकसित हुई है। ताजिक संस्कृति को दो क्षेत्रों, मेट्रोपॉलिटन और कुहिस्टन (हाइलैंड) में विभाजित किया जा सकता है। आधुनिक शहर केंद्रों में दुशान्बे (राजधानी), खुजजंद, कुलोब और पंजाकी शामिल हैं।

भोजन

उज़्बेक, अफगान, रूसी और ईरानी के साथ ताजिक व्यंजनों में काफी आम है। यह कबूली पुलाओ, कबीली पलाऊ, और सामानू जैसे व्यंजनों के लिए जाना जाता है। राष्ट्रीय खाद्य और पेय क्रमशः प्लोव और हरी चाय हैं। पारंपरिक ताजिकिस्तान भोजन सूखे फल, नट, और हलवा के छोटे व्यंजनों के साथ शुरू होता है, इसके बाद सूप और मांस, और प्लोव के साथ समाप्त होता है। चाय हर भोजन के साथ होती है, और अक्सर आतिथ्य के संकेत के रूप में भोजन के बीच परोसा जाता है।

खेल

ताजिकिस्तान के पहाड़ पहाड़ी चढ़ाई, पर्वत बाइकिंग, चट्टान चढ़ाई, स्कीइंग, स्नोबोर्डिंग, लंबी पैदल यात्रा, और पर्वत चढ़ाई जैसे आउटडोर खेलों के लिए कई अवसर प्रदान करते हैं। हालांकि, सुविधाएं सीमित हैं। इस क्षेत्र में 7,000 मीटर की चोटी समेत फैन और पामिर पहाड़ों पर माउंटेन क्लाइंबिंग और हाइकिंग टूर, मौसमी रूप से स्थानीय और अंतरराष्ट्रीय अल्पाइन एजेंसियों द्वारा आयोजित किए जाते हैं। ताजिकिस्तान में फुटबॉल सबसे लोकप्रिय खेल है। ताजिकिस्तान राष्ट्रीय फुटबॉल टीम फीफा और एएफसी प्रतियोगिताओं में प्रतिस्पर्धा करती है। ताजिकिस्तान के शीर्ष क्लब ताजिक लीग में प्रतिस्पर्धा करते हैं।

धर्म

इस्लाम, पूरे मध्य एशिया में मुख्य धर्म, 7 वीं शताब्दी में अरबों द्वारा इस क्षेत्र में लाया गया था। उस समय से, इस्लाम ताजिक संस्कृति का एक अभिन्न अंग बन गया है। ताजिकिस्तान एक धर्मनिरपेक्ष देश है,लेकिन सोवियत युग के बाद देश में धार्मिक अभ्यास में उल्लेखनीय वृद्धि देखी गई है।  ताजिकिस्तान के अधिकांश मुस्लिम इस्लाम की सुन्नी शाखा का पालन करते हैं, और एक छोटा समूह संबंधित है इस्लाम की शिया शाखा। रूसी रूढ़िवादी विश्वास अन्य धर्मों का सबसे व्यापक रूप से प्रचलित है|

सिनेमा

ताजिकिस्तान के फिल्म उद्योग की तारीख 1929 से है। पहली आधिकारिक फिल्म स्टूडियो जिसे ताजिककिनो (बाद में ताजिकफिल्म नाम दिया गया) कहा जाता है, ने 1930 में ऑपरेशन शुरू किया। 1935 में, ताजिककिनो ने वॉयस ओवर के साथ फिल्मों का निर्माण शुरू किया। कुछ विशेषज्ञों का मानना है कि 1970-80 ताजिकफिल्म के लिए स्वर्ण युग है।सरकार द्वारा सब्सिडी, स्टूडियो हर साल लगभग छह फीचर फिल्मों का उत्पादन करने में सक्षम था।
नेपालभाषा का प्राचीन वाङ्मय काल

लिखित नेपालभाषा का प्रथम काल प्राचीन वाङ्मय काल है। यह नेपालभाषा का वह काल है जिसमें नेपालभाषा में लिखित परम्परा का विकास हो चुका था, परन्तु साहित्य का निर्माण नहीं हुआ था। नेपालभाषा के बहुत सारे प्राचीन हस्तलिखित ग्रन्थ प्राकृतिक व मानवीय का‍रण से नष्ट होने का कारण दर्शाते हुए कुछ विज्ञ इस काल का अस्तित्त्व पर प्रश्न करते है। परन्तु, उपलब्ध ग्रन्थ, शिलालेख, ताम्रपत्र, ताडपत्र आदि के आधार पर इस युग को मूलप्रवाह भाषाविद नेपालभाषा के इतिहास का एक हिस्सा मानते है। इस काल व इसके उपकालौं का समयावधि (शुरुवात व अन्त्य) विभिन्न समय पर मिल रहा विभिन्न दस्ताबेज के साथ परिवर्तनशील है। अभी के तथ्य अनुसार, इस काल का शुरुवात ९वीं शताब्दी में और अन्त्य नेपालभाषा के प्रथम साहित्यिक ग्रन्थ तन्त्रख्यान के लिखने के साथ सन १५१८ में हुआ था।

उत्कीर्ण

नेपालभाषा में ताम्रपत्र, शिलापत्र व अन्य धातु में कुंदकर बनायी गयी बहुत सारा पत्र अभी भी उपलब्ध है। यह पत्र प्रायः सार्वजनिक स्थल व धर्मालयौं मे स्थापित होने के कारण से इन पत्रौं से नागरिकौं का सम्बन्ध रहता आया है। धातु व पाषाण में लिखी गयी व नागरिकौं से सम्बन्ध रखने के कारण से इन्हे जलाना, चुराना, निकालके फेंकना आदि कार्य कठिन था। साथ ही में प्राकृतिक रूप में भी धातु व पाषाण कागज के पत्र से कम ही क्षय होने के कारण से ऐसे ज्यादा उत्कीर्ण पत्र संरक्षित है। इन में से अभी तक मिले पत्र में सब से प्राचीन नेपालभाषा मे कुंदा हुआ पत्र ने सं २९३ में राजा रुद्रदेव के समय में लिखित वज्रयोगिनी क स्तम्भाभिलेख है।
भिण्डी

उपयोग

भिंडी का फूल 2 तोला पीस कर पावभर गाय के मठा में मिलाकर पीने से गिरती हुई धात बन्द हो जाती है | मिश्री 1 तोला भिंडी की जड 3 तोल, सफेद इलायची 1 माशा, काली मिर्च 1/2 माशा घोट कर पीने से, अथवा कच्ची भिंडी मिश्री के साथ खाने से सुजाक रोग शांत हो जाता है | भिंडी की तरकारी भंरवा और भुंजियाँ दोनों प्रकार से बहुत स्वादिष्ट बनती है और अरूचि को दूर करती है |

औषधि

भिंडी की जड का चूर्ण बराबर शक्कर के साथ धातुदौर्बल्य और आमवात को दूर करता है।
महाराष्ट्र राज्य एड्स नियंत्रण सोसाइटी

उद्देश्य

महाराष्ट्र राज्य एड्स नियंत्रण सोसाइटी के उद्देश्य इस तरह हैं:
(क) एचआइवी और एड्स की रोकथाम,
(ख) एड्स से संक्रमित और प्रभावित लोगों की देखभाल और सहायता और
(ग) असली या अनुमानित एचआइवी स्थिति के आधार पर कार्यस्थल में भेदभाव, कलंक और रोजगार-समन्धित समस्याओं की रोकथाम।

महाराष्ट्र राज्य एड्स नियंत्रण सोसाइटी के कार्यक्रम

एड्स प्रसार को रोकने के लिए महाराष्ट्र राज्य एड्स नियंत्रण सोसाइटी समय-समय पर जन-जागृति सभाएं करती आई है। ऐसा ही प्रयास दिसंबर 2010 में सोसाइटी की ओर किया गया जब राज्य में जनजागृती सप्ताहास प्रारंभ हुआ। इसके अंतर्गत विविध कार्यक्रम आयोजित किये गए। 'कृतिशीलता-जनजागृती', 'जनजागृतीसाठी काम करू या' जैसे नारों से भरे कार्यक्रम आयोजित हुए। इसमें महाविद्यालयों के प्रबोधन और विविध उद्योगिक कर्मचारी यूनियनों ने सक्रिय रूप से भाग लिया। विभिन्न नगर पालिकाओं और स्वास्थ्य संस्थाओं का भी इस कार्यक्रम में सकारात्मक सहयोग प्राप्त था।
९८५ ईसा पूर्व

९८५ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से ९८५ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
वैशाली टक्कर

कलर्स के शो 'ससुराल सिमर का' में इन्होंने अंजलि प्रेम भारद्वाज / अंजलि विक्रम अग्रवाल / अंजलि समीर कपूर / अंजू का किरदार निभाया है।
पाकिस्तान तहरीक-ए-इंसाफ़

इतिहास

पाकिस्तान तहरीक-ए-इंसाफ़ की स्थापना 25 अप्रैल 1996 को पाकिस्तान के लाहौर में इमरान ख़ान ने की थी। शुरुआत में एक सामाजिक आंदोलन के रूप में स्थापित, जून 1996 में पाकिस्तान की पहली केंद्रीय कार्यकारी समिति तहरीक-ए-इंसाफ़ इमरान खान के नेतृत्व में बनाई गई थी, जिसमें नेयमुल हक, अहसान रशीद, हाफिज खान, मोहाहिद हुसैन, महमूद अवान और नौशेरवान बुर्की संस्थापक सदस्यों के रूप में थे। पीटीआई धीरे-धीरे बढ़ने लगी लेकिन इसे तत्काल लोकप्रियता हासिल नहीं हुई। खान ने पीटीआई को एक पार्टी के रूप में लॉन्च किया, जिसमें उन्होंने दावा किया कि पाकिस्तान के लोगों की सच्ची आकांक्षाओं का प्रतिनिधित्व किया गया है।
पाकिस्तान तहरीक-ए-इंसाफ़ का संविधान 24 जनवरी 1999 को लाहौर की केंद्रीय कार्यकारी समिति द्वारा अनुमोदित किया गया था। अक्टूबर 2002 में, खान ने राष्ट्रीय चुनावों में भाग लिया और अपने गृह शहर मियांवाली से सांसद (एमपी) चुने गये। हालाँकि, ख़ान पाकिस्तान के पूरे राजनीतिक आदेश के गहरे आलोचक रहे, जिसे वह भ्रष्ट, अक्षम और नैतिक रूप से पाकिस्तान के संस्थापक सिद्धांतों के विरूध्द बताते रहे। विरोध में, खान ने अपनी राजनीतिक पार्टी के बारे में जागरूकता बढ़ाने के लिए एक जमीनी अभियान शुरू किया।
2007 में बेनजीर भुट्टो की हत्या के बाद और नवाज शरीफ, सऊदी अरब से निर्वासन से लौट आए, राष्ट्रपति मुशर्रफ पर लोकतांत्रिक चुनाव कराने के दबाव में वृद्धि हुई। पीटीआई, कई राजनीतिक दलों के साथ, अखिल दलों डेमोक्रेटिक मूवमेंट में शामिल हो गई, जिसने आगे चलकर सैन्य शासन का विरोध किया। 2008 के आम चुनाव में पीपीपी की जीत हुई। पीटीआई ने इस चुनाव का बहिष्कार किया था।
आसिफ अली जरदारी के राष्ट्रपति शासन के दौरान, इमरान ख़ान की लोकप्रियता सत्तारूढ़ प्रशासन की घरेलू और विदेश नीति के साथ असंतोष के बीच बढ़ी। पीटीआई ने कर्ज, निर्भरता और विवाद से मुक्त एक स्वतंत्र, आत्मनिर्भर पाकिस्तान बनाने का वादा किया। पाकिस्तान में: एक व्यक्तिगत इतिहास, पीटीआई चेयरमैन खान का तर्क है कि मुख्य रूप से राजनेताओं, सामंती नेताओं और सैन्य नौकरशाहों से बने एक स्वार्थी और भ्रष्ट शासक अभिजात वर्ग ने पाकिस्तान को नष्ट कर दिया और आपदा के कगार पर ले आया है। पीटीआई ने कहा कि यह धार्मिक, जातीय, भाषाई, और प्रांतीय पृष्ठभूमि के बावजूद सभी पाकिस्तानियों का प्रतिनिधित्व करेगी।

विचारधारा

पाकिस्तान तहरीक-ए-इंसाफ़ की विचारधारा एक आधुनिक इस्लामी गणराज्य बनाने का है जो समुदाय सहयोग के माध्यम से व्यक्तियों के कल्याण की वकालत करता है। पीटीआई सभी धार्मिक, जातीय और नस्लीय समुदायों के लिए राजनीतिक स्थिरता, सामाजिक सद्भाव और आर्थिक समृद्धि के लिए पाकिस्तान को स्थापित करना चाहता है।
पीटीआई के पास पारंपरिक सामाजिक और धार्मिक मूल्यों और पाकिस्तान की सांस्कृतिक और जातीय विविधता को आम लक्ष्यों और मोहम्मद इकबाल और इस्लामिक लोकतांत्रिक संस्कृति के मोहम्मद अली जिन्ना के दृष्टिकोण पर आधारित सामाजिक समाज, कल्याण और कानून के शासन के आधार पर एक समाज के लिए आकांक्षाओं को मिश्रित करने का एजेंडा है। ।
मोहम्मद इकबाल के काम ने इमरान ख़ान को "इस्लामी सामाजिक राज्य" पर विचार-विमर्श में प्रभावित किया है।
पार्टी घोषणापत्र में जवाबदेही की एक मजबूत प्रणाली स्थापित करने और भ्रष्टाचार से निपटने के लिए पाकिस्तान की राजनीतिक और आर्थिक संप्रभुता को बहाल करने के लिए विश्वसनीय नेतृत्व प्रदान करने की इच्छा शामिल है।
भीमसागर

भीमसागर एक गांव है जो भारत के राजस्थान राज्य के जोधपुर ज़िले के ओसियां तहसील में स्थित है। यह गांव अधिक बड़ा नहीं है। २०११ की राष्ट्रीय जनगणना के अनुसार यहाँ की जनसंख्या ४२०६ है। भीमसागर गांव का पिन कोड ३४२३०८ है तथा दूरभाष कोड ०२९२७ है। यहां के लोगों की आजीविका का मुख्य साधन खेती है क्योंकि यह एक ग्रामीण क्षेत्र है।
गांव में सरकारी विद्यालय तथा निजी विद्यालयों की सुविधा है और डाकघर की सुविधा भी उपलब्ध है।
बंगाराम

स्थिति:

10°-56’ उत्तर 72°-17’ पूर्व 
कोचीन से 459 कि॰मी॰ दूर
== जनसंख्या: == i love this place 
I just  imagine  ..how is beautiful 
--

भूभाग क्षैत्रफलः

2.30 कि॰मी॰
संयुक्त राष्ट्र की समुद्री क़ानून संधि

संयुक्त राष्ट्र की समुद्री क़ानून संधि एक अंतर्राष्ट्रीय समझौता है जो विश्व के सागरों और महासागरों पर देशों के अधिकार और ज़िम्मेदारियाँ निर्धारित करता है और समुद्री साधनों के प्रयोगों के लिए नियम स्थापित करता है। यह संधि सन् 1982 में तैयार हो गयी लेकिन इसमें एक नियम था के जब तक 60 देशों के नुमाइंदे इसपर हस्ताक्षर नहीं कर देते यह किसी पर लागू नहीं होगी। सन् 1994 में गयाना इसपर दस्तख़त करने वाला साठवा देश बना। सन् 2011 तक 161 देश इसपर हस्ताक्षर कर चुके थे।

अन्य भाषाओँ में

अंग्रेज़ी में इस संधि को "युनाइटिड नेशन्ज़ कन्वॅन्शन ऑन द लॉ ऑफ़ द सी" (United Nations Convention on the Law of the Sea या UNCLOS) कहते हैं।